Sp maner til kristenkrig
I dag deltok Slagsvold Vedum på det store, kristne stevnet Oase i Kristiansand, hvor han var med i en politisk debatt foran tusenvis av mennesker. Nå tar han et skikkelig hælspark mot sitt naboparti i sentrum - og lover kamp om kristne velgere.KrF og Frp er svært uenige i saker om bistand, alkohol og fordeling. Slagsvold Vedum mener dette vil utfordre KrFs oppslutning blant kristen-liberale velgere.Ifølge Sp-nestlederen er denne velgergruppen lite interessert i en regjering med Frp. - En stemme på KrF i dette valget, er en stemme på Frp. Da blir det mindre KrF-politikk, og derfor er det uforståelig at Knut Arild Hareide har gått til valg på det. Politikk handler om verdier og gjennomslag for saker, og dersom de går inn i en regjering med Frp, vil ikke KrF få det, sier han.Slagsvold Vedum mener den interne partiprosessen har gjort at KrF orienterer seg mot Frp av rene valgtaktiske årsaker, men at et ytre press om samling i opposisjonen fra kommentatorer og pressen har vært medvirkende. Sp-nestlederen tror Knut Arild Hareide egentlig er enig med tidligere partiledere i KrF, som Kjell Magne Bondevik og Dagfinn Høybråten, som i sin tid ikke ville åpne for regjeringssamarbeid med Frp.Hareide: Panisk Partileder i KrF, Knut Arild Hareide, tar kritikken fra Sp-nestlederen med knusende ro. - Dette er et panisk utspill fra Senterpartiets side. Hvis Slagsvold Vedum mener det han sier her, så sier han til samtlige Sp-velgere at en stemme på dem, er en stemme på SVs rovdyrpolitikk, sier han.KrF-lederen har ingen tro på at Sp vil stjele kristen-velgerne, og tror velgerne kommer til å være mer opptatt av hva regjeringen har levert, enn hva de sier rett før valget.Fremskrittspartiets nestleder Ketil Solvik-Olsen var også på Oase, og deltok i debatten med Slagsvold Vedum.Han erkjenner at Frp og KrF står langt fra hverandre i enkelte saker, men sier partiene også er enige om mye. - Også vi vil sette familien i sentrum, blant annet ved å gi den enkelte familie frihet til å velge mer selv, sier Solvik-Olsen. Han sier at KrF absolutt vil få innflytelse hvis partiet kommer i regjering med Høyre, Fremskrittspartiet og Venstre. - I dagens regjering er det ett parti som har flertall alene i regjeringen, mens det i en borgelig regjering vil være annerledes. Kommer Høyre, Frp, Venstre og KrF i regjering, vil for eksempel Frp, KrF og Venstre kunne få flertall over Høyre. Derfor er vi nødt til å ha en annen type respekt for hverandre enn Arbeiderpartiet trenger å ha overfor Senterpartiet og SV i dag, sier Solvik-Olsen. Frps andre nestleder er uenig i at en stemme til KrF er en stemme til Frp. - En stemme på KrF er en stemme for en ny regjering, akkurat som en stemme på Frp er en stemme for en ny regjering. Så blir det opp til velgerne å avgjøre styrkeforholdene mellom de borgerlige partiene, sier han.
Sp-nestleder Trygve Slagsvold Vedum vil tøyle kristne velgeres lyst til å stemme på KrF. - En stemme på KrF er en stemme på Frp, sier Vedum.